SYNEX ติดอันดับหุ้นยั่งยืน “THSI” 5 ปีซ้อน
SYNEX ได้รับคัดเลือกเป็นหุ้นยั่งยืน THSI 5 ปีซ้อน ในกลุ่มเทคโนโลยี ประจำปี 2565
SYNEX ได้รับคัดเลือกเป็นหุ้นยั่งยืน THSI 5 ปีซ้อน ในกลุ่มเทคโนโลยี ประจำปี 2565
11 ต.ค. 2565

นางสาวสุธิดา มงคลสุธี ประธานเจ้าหน้าที่บริหาร บริษัท ซินเน็ค (ประเทศไทย) จำกัด (มหาชน) SYNEX กล่าวว่า บริษัทได้รับคัดเลือกให้เป็นหุ้นยั่งยืน THSI เป็นปีที่ 5 นับเป็นเครื่องหมายของความมุ่งมั่นพัฒนาองค์กรให้เติบโตอย่างมั่นคงต่อเนื่อง และให้เป็นไปตามมาตรฐานด้านความยั่งยืน โดยคำนึงถึงการบริหารความเสี่ยง พร้อมรับมือกับปัจจัยการเปลี่ยนแปลงด้านสังคมและสิ่งแวดล้อมด้าน ESG (Environmental, Social and Governance) ควบคู่ไปกับการมีผลการดำเนินงานทางการเงินที่ดี เพื่อเพิ่มขีดความสามารถในการแข่งขัน และให้ความสำคัญกับผู้มีส่วนได้เสียทุกภาคส่วนที่เป็นไปตามเกณฑ์การประเมินด้านความยั่งยืนของตลาดหลักทรัพย์ฯ และสอดคล้องกับมาตรฐานสากล
ทั้งนี้การที่บริษัทได้เป็นหนึ่งในหุ้นยั่งยืน จึงเป็นข้อมูลทางเลือกสำหรับนักลงทุนใช้ในการตัดสินใจลงทุนในหุ้นของบริษัท ที่ตอบสนองแนวโน้มการเติบโตของการลงทุนอย่างยั่งยืน (Responsible Investment) ควบคู่ไปกับการวิเคราะห์ข้อมูลทางการเงินของบริษัท เพื่อตอกย้ำกลยุทธ์ของซินเน็คฯมุ่งสู่ผู้นำไอทีอีโคซิสเต็มอย่างเต็มรูปแบบ ควบคู่กับการสร้างผลตอบแทนต่อผู้ถือหุ้นอย่างต่อเนื่องในระยะยาว